Lokal Agenda 21 i Gladsaxe

Foredrag og fællesmøde i Lokal Agenda 21 i Gladsaxe 23. april 2026
2026-04-23 19:00 - 21:00 (Europe/Copenhagen) | Rådhuskælderen, Rådhus Alle 4, Søborg, 2860
Carl Ejnar fortæller om GMO
Menneskeheden har store udfordringer frem mod år 2050. Vi skal brødføde 9-10 milliarder mennesker, samtidig med at vi tackler klimaforandringerne og genopretter levesteder for truede arter. I den sammenhæng er GMO – genmodificerede organismer – svært at komme udenom.
Biolog og bestyrelsesmedlem i foreningen, Carl Ejnar Nielsen, gør os klogere på hvad GMO er, hvordan det laves, om det er farligt og hvorfor vi måske slet ikke kan undvære det.
Foredraget tager ca. en time med tid til spørgsmål og diskussion. Derefter går vi over til fællesmødet med nyt om aktiviteter i Lokal Agenda 21.
Der være kaffe og the og lidt til den søde tand.
OBS: Denne gang mødes vi i Rådhuskælderen. Indgang fra Rådhusparken.
